भड़ास4मीडिया से बातचीत में पीड़ित रिपोर्टर धर्मवीर बताते हैं कि वे खुद स्तब्ध रह गए जब एक जिम्मेदार पद पर बैठे इतने बड़े पुलिस अधिकारी ने उनके साथ ऐसा बर्ताव किया. धर्मवीर के मुताबिक उनकी गाड़ी का वे चालान कर सकते थे, जब्त करा सकते थे, मुकदमा लिखा सकते थे, पर आप कानून को कैसे हाथ में ले सकते हैं, सरेआम किसलिए आप मुझे पीट सकते हैं. धर्मवीर का मोबाइल नंबर 09198964066 है. इस नंबर पर जब भड़ास4मीडिया ने उनसे बातचीत की तो उन्होंने अपने साथ हुए वाकये की पुष्टि की और दोषी अधिकारी के खिलाफ सख्त से सख्त कार्रवाई की मांग की ताकि आगे फिर यह बददिमाग अफसर किसी पत्रकार तो क्या, किसी आम आदमी को बिना बात पीट न सके, इसे सबक जरूर मिले.